สวัสดีค่ะ หนูพึ่งยุติการตั้งครรภ์ไป ตอนนี้มีอาการปวดท้องบริเวณกลางๆท้อง ปวดแบบคลื่นไส้ อยากอาเจียน เวลาเดินจะปวดมาก อยากรู้ว่าอาการปวดท้องเกี่ยวกับการยุติการตั้งครรภ์มั้ยคะ ถ้าไม่เกี่ยว สามารถเป็นอะไรได้บ้างคะ
สวัสดีค่ะ งาน,อาการปวดท้องตรงกลาง คลื่นไส้ อยากอาเจียน อาจเกิดจาก1.มดลูกอักเสบ ซึ่งอาจเป็นผลต่อเนื่องมาจากการยุติการตั้งครรภ์ได้ หากมีขูดมดลูก2.การแท้งที่ยังไม่สมบูรณ์ อาจทำให้เกิดการแท้งติดเชื้อตามมาได้3. ปวดท้องจากสาเหตุอื่นๆ ที่ไม่ได้มีผลมาจากการยุติการตั้งครรภ์ เช่น- อาหารเป็นพิษ- กระเพาะอาหารอักเสบ- ผลข้างเคียงจากการทานยาบางชนิด- เป็นไส้ติ่งอักเสบ แต่จะมีไข้ร่วมด้วย และอาการปวดท้องซึ่งเริ่มแรกอาจปวดตรงกลางท้อง แต่ต่อมาก็จะย้ายมาปวดบริเวณท้องน้อยด้านขวาหากอาการปวดท้องยังไม่รุนแรง ไม่มีไข้ และไม่ได้มีเลือดออกมาจากช่องคลอดอีก อาจสังเกตอาการไปก่อน ในเบื้องต้น ควรงดการเดินมาก เลือกทานอาหารที่ย่อยง่าย งดทานอาหารรสจัด และหลังการยุติการตั้งครรภ์ให้งดการมีเพศสัมพันธ์ไปก่อนอย่างน้อย 2 สัปดาห์ค่ะ หากอาการปวดท้องไม่ดีขึ้น ปวดมากขึ้น หรือมีไข้ หรือมีเลือดออกจากช่องคลอด ก็ควรไปพบแพทย์เพื่อตรวจหาสาเหตุค่ะ